આમ તો પાકિસ્તાન આવાં બધાં કારણોસર ફાયનાન્શિયલ એક્શન ટાસ્ક ફોર્સના ‘ગ્રે લીસ્ટ’માં ફેબ્રુ. ૨૦૧૨ થી હતું. આ વખતની બેઠક તેને બેહાલ કરી નાખે તેવી થવાની હતી, આ પણ એક ડફણું જ હતું કારણ કે આ ટાસ્કફોર્સની સમિતિના સભ્યોએ જાન્યુઆરી મહિનામાં જ પાકિસ્તાનની મુલાકાત લીધી હતી અને સ્થિતિનો અભ્યાસ કર્યો હતો, પરંતુ પાકિસ્તાનને એવો ડર લાગ્યો કે આ સમિતિનો રિવ્યૂ તેમના દેશ માટે અત્યંત ખરાબ સ્થિતિ પેદા કરનારો બની રહેશે અને દેશ સામે શિક્ષાત્મક પગલાં લેવાશે, કારણ કે એફએટીએફ આતંકવાદને પોષનારા અને કાળાં નાણાંની હેરફેર કરનારા દેશોની ‘ગ્રે’ અને ‘બ્લેક’ યાદી બનાવતું હોય છે, અને તે મુજબ આતંરરાષ્ટ્રીય ધોરણે એવા દેશો પ્રત્યેનું વલણ નક્કી થતું હોય છે એટલે પાકિસ્તાન પર લટકતી તલવારનો ભય હતો.